      Z A P I S N I K

s 26. sjednice Upravnoga vijeća Pučkog otvorenog učilišta Slatina održane u srijedu 25. rujna 2024. godine s početkom u 17:00  u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Damir Jakšić – predsjednik
2. Snježana Žilavi – zamjenica predsjednika
3. Milan Maurer – član
4. Saša Šoltić – član

5. Marina Brusić  - član i zapisničar
PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina
Danijel Krstičević – voditelj financijsko – računovodstvenih poslova

ZAPISNIK VODI: Marina Brusić, blagajnica – administrativna radnica u POU Slatina
ZAKLJUČAK
Predsjednik Upravnog vijeća otvorio je 26. sjednicu, pozdravio sve prisutne, konstatirao da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda. Nitko se nije javio za riječ prijedlog je jednoglasno usvojen s 5 glasova ZA.

Primjedbe na zapisnik s dvadeset  pete sjednice nije bilo. zapisnik je jednoglasno usvojen s 5 glasova ZA.
ravnateljica govori da smo dobili 11. rujna dopis od Grada da do 30 rujna moramo usvojiti Plan. Rekla je da smo imali jako puno posla oko upisa polaznika u motorke, pomoćnike u nastavi i njegovatelje, te nismo ranije dostavili materijale. Zatim je riječ prepuštena Krstičević Danijelu koji članovima obrazlaže opći i posebni dio, te govori da su tabele propisane i samo smo ih popunjavali. Za opći dio govori o planiranim prihodima. Obrazlaže prihode u razredu 6 i njihovu podjelu. Povećanje objašnjava da se temelji na rastu plaća i materijalnih prava, planiranom novom zapošljavanju jednog djelatnika na mjestu nastavnika u obrazovanju i sufinanciranja tekućih i EU projekata. Iz navedenih razloga dolazi i do odstupanja u odnosu na dane limite u uputama iz nadležnog proračuna.
Za rashode govori da su isti prihodima i obrazlaže razred 3 i njegovu podjelu. 

U posebnom djelu je objašnjeno poslovanje učilišta i njegove djelatnosti. U tabeli je prikazan pregled financijskih sredstava po programima i obrazloženje svakog programa. Za svaku aktivnost/projekt daje obrazloženje i definira pokazatelje rezultata. Članovima su pojašnjene neke nejasnoće. Nakon obrazloženja, predsjednik je utvrdio da su primili na znanje i da su upoznati s prijedlogom financijskog plana, te da će ga još dodatno proučiti i zakazao je sljedeću sjednicu za petak, 27.09.2024. u 13 sati elektronskim putem, na kojoj će se glasovati za Plan. Zatim se prešlo na slijedeću točku.
Pod točkom razno ravnateljica govori članovima kako je prošla promocija filma SALŠA, te govori da smo imali Jesensku konferenciju na kojoj smo predstavili sve naše programe do kraja godine.

Za obrazovanje govori da trenutno upisujemo grupu  njegovatelja. 
Nakon ravnateljičinog izlaganja nije bilo pitanja i predsjednik zaključuje 26 sjednicu u 18:10 sati.

ZAPISNIČAR:                                                                                                        PREDSJEDNIK:

 Marina Brusić



                         
                                                                                                                                 Damir Jakšić
KLASA: 003-06/24-01/08
URBROJ: 2189-53-01-24-02

U Slatini, 25. rujna 2024. god.

